Общинска избирателна комисия Тервел

**ПРОТОКОЛ № 42**

Днес, 17.02.2020 г. в гр. Тервел се проведе заседание на Общинска избирателна комисия-Тервел. На заседанието присъстваха:

**Председател:** Невяна Димитрова Пенчева

**Зам.Председател:**Александър Стоянов Александров

**Секретар:** Капка Христова Георгиева

Членове: Маринка Върбанова Николова

 Елка Цонева Иванова

 Валентин Стоянов Петров

Мария Станчева Минчева

Виолета Русева Янкова

Заседанието бе открито в 13:00 часа и председателствано от Председателя на ОИК-Тервел Невяна Пенчева.

Установено бе присъствието на 8 члена на ОИК-Тервел и наличие на кворум. Отсъстват Адем Мустафов Адемов – заместник председател на ОИК, Димитър Христов Цонев и Маринка Стефанова Тодорова – членове на ОИК.

Председателят на комисията запозна присъстващите с проекта за дневен ред, като след разисквания единодушно с 8 *гласа ЗА* бе приет следния дневен ред:

**1. Подаден сигнал от г-н Бейхан Вейсел Ахмед, в качеството си на кметски наместник на Кметство Гуслар, рег. в ОИК – Тервел, с вх. № 157/ 14.02.2020 г.**

**По точка първа от дневния ред**:

Госпожа Невяна Пенчева заяви, че в деловодството на ОИК - Тервел, на 14.02.2020 г. в 12.04 ч., е входиран сигнал от господин Бейхан Вейсел Ахмед, с № 157 от 14.02.2020 г. по описа и регистъра на дневника на ОИК. Сигналът е бил получен лично от председателя на ОИК – Тервел, г-жа Невяна Пенчева, което обстоятелство е удостоверено с подписите на лицата. В сигнала на г-н Ахмед са изложени твърдения , че избраният на последните местни избори 2019 г. кмет на Кметство Безмер, община Тервел е председател и член на Управителния съвет на Кооперация „Добруджанско агне“ с. Безмер. В допълнение, г-н Ахмед е изложил информация, че към настоящия момент кмета на Кметство Безмер – г-н Милен Петров Николов не е предприел необходимите действия за прекратяването на членството си в кооперацията, както и че не е уведомил Общински съвет - Тервел и ОИК – Тервел за това. Във връзка с така подадения сигнал е изложена информация, че г-н Милен Петров Николов е бил кмет на Кметство Безмер и през предходния мандат 2015-2019 г., като в същото това време е бил член и председател на горевизираната кооперация. В заключение, г-н Ахмед е отправил молба до ОИК – Тервел правомощията на г-н Милен Николов, като кмет на Кметство Безмер да бъдат прекратени.

След като се запозна подробно с изложеното в сигнала, госпожа Пенчева даде думата за мнения и предложения на членовете на Комисия.

Г-жа Невяна Пенчева: Колеги, съгласно член 42, ал.2 от ЗМСМА, въпросните обстоятелства изложени в сигнала се установяват със съответните документи издадени от компетентните органи, поради което аз предлагам като Решение :

1. ОИК - Тервел да изиска официална справка от Агенция по вписвания, Търговски регистър за следното :

 - Лицето Милен Петров Николов, с ЕГН \*\*\*\*\*\*\*\*\*\*, регистрирано ли е като търговец по смисъла на ТЗ, от коя дата и под каква форма – ЕТ, ООД,ЕООД, АД, кооперации или друга такава.

- Какъв е статутът на лицето в търговското предприятие – собственик, съдружник, управител, прокурист, едноличен собственик на капитала или нещо друго.

- За периода 04.11.2019г – 04.12.2019 г. включително лицето, предприело ли е необходимите действия за прекратяване на дейността и/или за освобождаването му от заеманата длъжност и въпросното търговско предприятие с действащ статут ли е или не към дата 05.12.2019 г.

 - Да се изиска и представи официално удостоверение за актуалното състояние на Кооперация „Добруджанско агне“, ЕИК: 200259745.

2. Да се изиска официална справка от Общински съвет – Тервел, лицето Милен Петров Николов в качеството си на новоизбран кмет на Кметство Безмер уведомило ли е писмено в периода 04.11.2019г – 04.12.2019г. включително, Председателя на Общински съвет - Тервел за предприетите по горе действия съгласно член 41 ал.3 от ЗМСМА.

3. Да се направи справка в деловодството на ОИК – Тервел, лицето Милен Петров Николов в качеството си на новоизбран кмет на Кметство Безмер уведомил ли е писмено ОИК – Тервел, в периода 04.11.2019г – 04.12.2019г. включително за предприетите по горе действия съгласно член 41 ал.3 от ЗМСМА.

4. След получаване на горепосочените документи ОИК – Тервел, на основание член 42 ал.3 от ЗМСМА да уведоми г-н Милен Петров Николов, в качеството му на Кмет за възможността в 3-дневен срок да направи писмено възражение по така подаденият сигнал и вече събраните доказателства и установени факти.

5. След като се изпълнят горепосочените действия в 3-дневен срок съгласно член 42 ал.3 от ЗМСМА, ОИК – Тервел въз основа на събраните доказателства да излезе с Решение.

6. За извършване на горните действия да се упълномощят Председателя и Секретаря на ОИК - Тервел, които да изготвят, подадат и получат всички необходими справки, адресирани до Търговски регистър и ОбС Тервел, с оглед взетото по горе решение, както и писмо до кмета на Кметство Безмер за възможността да даде писмено възражение в 3 дневен срок по образуваната проверка, както и всички други необходими правни и фактически действия за срочно изпълнение на решението.

След направените разисквания и констатации, на основание чл. 87 от Изборния кодекс, ОИК – Тервел взе следното:

***РЕШЕНИЕ***

***№ 150-МИ***

***Тервел, 17.02.2020 г.***

***ОТНОСНО:*** *Подаден сигнал от г-н Бейхан Вейсел Ахмед, в качеството си на кметски наместник на Кметство Гуслар, рег. в ОИК – Тервел, с вх. № 157/ 14.02.2020 г.*

*На 14.02.2020 г., в 12:04 часа, в деловодството на ОИК – Тервел е постъпил сигнал от господин Бейхан Вейсел Ахмед, с № 157 от 14.02.2020 г. по описа и регистъра на дневника на ОИК. Сигналът е бил получен лично от председателя на ОИК – Тервел, г-жа Невяна Пенчева, което обстоятелство е удостоверено с подписите на лицата. В сигнала на г-н Ахмед са изложени твърдения, че избраният на последните местни избори 2019 г. кмет на Кметство Безмер, община Тервел е председател и член на Управителния съвет на Кооперация „Добруджанско агне“ с. Безмер. В допълнение, г-н Ахмед е изложил информация, че към настоящия момент кмета на село Безмер – г-н Милен Петров Николов не е предприел необходимите действия за прекратяването на членството си в кооперацията, както и че не е уведомил Общинския съвет и ОИК – Тервел за това. Във връзка с така подадения сигнал е изложена информация, че г-н Милен Петров Николов е бил кмет на Кметство Безмер и през предходния мандат 2015-2019 г., като в същото това време е бил член и председател на горевизираната кооперация. В заключение, г-н Ахмед е отправил молба до ОИК – Тервел правомощията на г-н Милен Николов, като кмет на Кметство Безмер да бъдат прекратени.*

*След проведено заседание и направени разисквания по случая, на основание чл. 85, ал. 4 и чл. 87, ал. 1 от Изборния кодекс, Общинска избирателна комисия – Тервел реши,*

***РЕШИ :***

*1. ОИК - Тервел да изиска официална справка от Агенция по вписвания, Търговски регистър за следното :*

 *- Лицето Милен Петров Николов, с ЕГН \*\*\*\*\*\*\*\*\*\*, регистриран ли е като търговец по смисъла на ТЗ, от коя дата и под каква форма – ЕТ, ООД,ЕООД, АД, кооперации или друга такава.*

*- Какъв е статутът на лицето в търговското предприятие – собственик, съдружник, управител, прокурист, едноличен собственик на капитала или нещо друго*

*- За периода 04.11.2019г – 04.12.2019 г. включително лицето, предприело ли е необходимите действия за прекратяване на дейността и/или за освобождаването му от заеманата длъжност и въпросното търговско предприятие с действащ статут ли е или не към дата 05.12.2019 г.*

 *- Да се изиска и представи официално удостоверение за актуалното състояние на Кооперация „Добруджанско агне“, ЕИК: 200259745.*

*2.Да се изиска официална справка от Общински съвет – Тервел, лицето Милен Петров Николов в качеството си на новоизбран кмет на Кметство Безмер уведомил ли е писмено в периода 04.11.2019г – 04.12.2019г. включително, Председателя на Общински съвет - Тервел за предприетите по горе действия съгласно член 41 ал.3 от ЗМСМА*

*3.Да се направи справка в деловодството на ОИК - Тервел лицето Милен Петров Николов в качеството си на новоизбран кмет на Кметство Безмер уведомил ли е писмено ОИК – Тервел, в периода 04.11.2019г – 04.12.2019г. включително за предприетите по горе действия съгласно член 41 ал.3 от ЗМСМА*

*4.След получаване на горепосочените документи ОИК – Тервел, на основание член 42 ал.3 от ЗМСМА да уведоми г-н Милен Петров Николов, в качеството му на Кмет за възможността в 3-дневен срок да направи писмено възражение по така подаденият сигнал и вече събраните доказателства и установени факти.*

*5.След като се изпълнят горепосочените действия в 3-дневен срок съгласно член 42 ал.3 от ЗМСМА, ОИК – Тервел въз основа на събраните доказателства да излезе с Решение.*

*6. За извършване на горните действия да се упълномощят Председателя и Секретаря на ОИК - Тервел, които да изготвят, подадат и получат всички необходими справки, адресирани до Търговски регистър и ОбС Тервел, с оглед взетото по горе решение, както и писмо до Кмета на Кметство Безмер за възможността да даде писмено възражение в 3 дневен срок по образуваната проверка, както и всички други необходими правни и фактически действия за срочно изпълнение на решението.*

*Решението може да се обжалва чрез ОИК Тервел пред Централна избирателна комисия в 3 /три/ - дневен срок от обявяването му по реда на чл.88 от ИК.*

*Препис от решението да се изложи на информационното табло на ОИК – Тервел.*

**Гласували 8 членове на ОИК- Тервел:**

**„За“ – Невяна Пенчева, Александър Александров, Капка Георгиева, Маринка Николова, Елка Иванова, Валентин Петров, Мария Минчева, Виолета Янкова**

**„Против“ – 0**

**Поради изчерпване на дневния ред заседанието на ОИК-Тервел бе закрито в 14:00 часа.**

Председател: ………………………………………….

(Невяна Димитрова Пенчева)

Секретар: ……………………………………………..

(Капка Христова Георгиева)